Document ID: 32008L0074

32008L0074
L 192/51
SLUŽBENI LIST EUROPSKE UNIJE
18.07.2008.
DIREKTIVA KOMISIJE 2008/74/EZ
od 18. srpnja 2008.
o izmjeni Direktive 2005/55/EZ Europskog parlamenta i Vijeća i Direktive 2005/78/EZ u odnosu na homologaciju tipa motornih vozila s obzirom na emisije iz lakih putničkih i gospodarskih vozila (Euro 5 i Euro 6), i dostupnost podataka za popravke i održavanje vozila
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2005/55/EZ Europskog parlamenta i Vijeća od 28. rujna 2005. o usklađivanju zakonodavstava država članica u odnosu na mjere koje treba poduzeti protiv emisije plinovitih i krutih onečišćujućih tvari iz motora s kompresijskim paljenjem za uporabu u vozilima, te emisija plinovitih onečišćujućih tvari iz motora s vanjskim izvorom paljenja, koji upotrebljavaju prirodni plin ili ukapljeni naftni plin za uporabu u vozilima (1), a posebno njezin članak 7.,
budući da:
(1)
Nakon promjena područja primjene Direktive 2005/55/EZ, uvedenih Uredbom (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih putničkih i gospodarskih vozila (Euro 5 i Euro 6) i o dostupnosti podataka za popravke i održavanje vozila (2), potrebne su daljnje izmjene ove Direktive prenošenjem relevantnih tehničkih zahtjeva. U skladu s time, također je potrebno izmijeniti Direktivu Komisije 2005/78/EZ (3), kojom se provodi ta Direktiva.
(2)
Kao posljedica promjena područja primjene, potrebno je uvesti nove zahtjeve u zakonodavstvo o emisijama za teška teretna vozila, koji su uspostavljeni Direktivom 2005/55/EZ. Ovi zahtjevi uključuju postupke ispitivanja za homologaciju tipa teških teretnih vozila i njhovih benzinskih motora.
(3)
Osim toga, potrebno je u Direktivu 2005/78/EZ uvesti postojeće zahtjeve za mjerenje zacrnjenja dimljenja dizelskih motora. To je posljedica stavljanja izvan snage Direktive Vijeća 72/306/EEZ od 2. kolovoza 1972. o usklađivanju zakonodavstava država članica u odnosu na mjere koje treba poduzeti protiv emisije onečišćujućih tvari iz dizelskih motora u vozilima (4), kako je propisano Uredbom (EZ) br. 715/2007.
(4)
Mjere predviđene ovom Uredbom u skladu su s mišljenjem Tehničkog odbora - motorna vozila,
DONIJELA JE OVU DIREKTIVU:
Članak 1.
Direktiva 2005/55/EZ mijenja se kako slijedi:
1.
Članak 1. zamjenjuje se sljedećim:
„Članak 1.
Za potrebe ove Direktive primjenjuju se sljedeće definicije:
(a)
‚vozilo’ znači bilo koje motorno vozilo kako je određeno člankom 2. Direktive 70/156/EEZ čija referentna masa prelazi 2 610 kg;
(b)
‚motor’ znači izvor pogona vozila za koji se može dodijeliti homologacija tipa kao zasebnoj tehničkoj jedinici kako je određeno člankom 2. Direktive 70/156/EEZ;
(c)
‚ekološki izrazito prihvatljivo vozilo (EEV)’ znači vozilo pokretano motorom koji zadovoljava dopuštene granične vrijednosti za emisiju utvrđene u retku C tablice u odjeljku 6.2.1. Priloga I.”
2.
Prilozi I., II., III. i VI. Direktivi 2005/55/EZ se izmjenjuju u skladu s Prilogom I. ovoj Direktivi.
Članak 2.
Direktiva 2005/78/EZ mijenja se kako slijedi:
1.
Članak 2. zamjenjuje se sljedećim:
„Članak 2.
Mjere za provedbu članaka 3. i 4. Direktive 2005/55/EZ propisane su u prilozima II. do VII. ovoj Direktivi.
Prilog VI. se primjenjuje za homologaciju tipa vozila s kompresijskim paljenjem i takvih motora.
Prilog VII. se primjenjuje za homologaciju tipa vozila s motorima s vanjskim izvorom paljenja i takvih motora.”
2.
U točki 1. Priloga V., odjeljak 2. mijenja se i glasi:
„Odjeljak 2.:
broj Direktive - 2005/55/EZ”.
3.
Dodaju se prilozi VI. i VII. kako je određeno u Prilogu II. ovoj Direktivi.
Članak 3.
1. Države članice donose i objavljuju zakone i druge propise potrebne za usklađivanje s ovom Direktivom najkasnije do 2. siječnja 2009. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
One primjenjuju te odredbe od 3. siječnja 2009.
Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
2. Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
Članak 4.
Ova Direktiva stupa na snagu dvadesetog dana od dana objave u Službenom listu Europske unije.
Članak 5.
Ova je Direktiva upućena državama članicama.
Sastavljeno u Bruxellesu 18. srpnja 2008.

Labels: 7
8
15
20